Raportul de activitate al Televiziunii publice trebuie discutat, anual, in Parlament. Daca este respins, Consiliul de Administratie al institutiei este demis - lucru ce transforma raportul intr-unul dintre mijloacele principale de control politic asupra TVR. In ultimii zece ani, toti sefii Televiziunii au plecat in conditiile respingerii raportului de catre Parlamentari.





De aceea, spune Dragnea, "pentru a salva televiziunea publica, pentru a salva si locurile de munca si a le da o perspectiva oamenilor care muncesc in TVR, ii rugam pe colegii din Opozitie sa fie prezenti la Comisiile reunite pentru cultura pentru a se discuta raportul TVR, in conditiile in care avem deja un raport de la Comisiile de buget-finante, un raport negativ asupra modului in care au fost gestionati banii de acolo".

PSD a presat si in primavara pentru discutarea raportului de activitate al TVR , institutie aflata intr-o situatie financiara dezastruoasa. Insa discutiile au fost blocate atunci de PNL, ai carui reprezentanti nu s-au dus la dezbaterile pe aceasta tema din Comsiile de Cultura. Dupa luni de tacere aproape totala pe aceasta tema, subiectul a revenit brusc, azi, pe agenda politicienilor, prin declaratiile lui Liviu Dragnea."Suntem astazi in situatia in care cei 2.700 de angajati nu mai au garantia ca mai au siguranta locului de munca si nu din vina lor. Suntem in situatia in care cetatenii platesc taxe pentru TVR, dar nici eu nu mai am garantia ca aceasta institutie mai poate functiona. (...) Suntem in situatia in care actuala conducere a TVR si-a asumat un plan de redresare pe care nu l-a respectat", a spus liderul social-democrat.Declaratiile lui Dragnea vin intr-o perioada in care Televiziunea publica s-a numarat printre foarte putinele institutii media care au acoperit subiectul plagiatelor legate de numele lui Gabriel Oprea.Contactat marti de HotNews.ro si intrebat daca a fost supus unor presiuni politice pe aceasta tema, Stelian Tanase s-a limitat, pentru moment, sa declare ca(...) Un telefon vineri, dupa materialul pe aceasta tema difuzat joi, al doilea luni, inaintea materialului difuzat ieri". Tanase a spus, fara a da alte detalii, ca "nu e prima data cand primesc astfel de telefoane de la politicieni, dar nu tin cont de ele".TVR se confrunta, de multi ani, cu o situatie financiara extrem de grava, iar in vara conturile sale au fost din nou blocate, temporar, pentru neplata unor datorii. Saptamana trecuta, insa, TVR a anuntat ca a terminat primul trimestru "pe plus", punand rezultatul pe seama reducerii cheltuielilor si cerand din nou "sprijinul institutiilor statului".